GiliGold/VAD_KnessetCorpus huggingface dataset:
<יוסי מועלם: אז מצד אחד אין מבנה חלופי ומצד שני אין הסעות, מה יעשו אותם הורים?
<יוסי מועלם: בנושא הרישום, אם אין מקום ואנו שולחים בנות להירשם בבית יעקב, האם קיימת מניעה לרשום אותם בירושלים רק בגלל שהן גרות בגבעת זאב?
<יוסי מועלם: מה שקורה כרגע נכון לאתמול, אומרים להן אתן מגבעת זאב אז אנחנו לא נרשום אתכן.
<יוסי מועלם: איפה ילמדו הבנות האלו?
<יוסי מועלם: בגבעת זאב אין להן מקום, בירושלים לא רושמים אותן כעיקרון.
<יוסי מועלם: אולי כמניעת - - -
יעקב מרגי: לא, כמצוקה אמיתית.
יעקב מרגי: עם כל הכבוד, למה הם צריכים לפתור את הבעיות לגבעת זאב?
<יוסי מועלם: לא צריכים לפתור להם, זה הנתון.
יעקב מרגי: גבעת זאב, בבקשה.
<דניאלה שופן: אני מנהלת המחלקה לחינוך בגבעת זאב.
<דניאלה שופן: יש כמה נושאים על הפרק, מבחינת המועצה המקומית גבעת זאב.
<דניאלה שופן: אחד הנושאים הקשים במועצה המקומית, הוא נושא הבינוי של מוסדות החינוך במקום.
<דניאלה שופן: אנחנו בתהליכים מאוד קשים של בינוי, עם אי קבלת הרשאות של משרד החינוך, גם ל- 22 כתות באגן איילות ועוד ל- 6 כתות גן ילדים.
<דניאלה שופן: ההרשאות ממשרד החינוך מקשים עלינו בכל הנושא הזה, גם בישיבות עם תמיר וגם בכל הישיבות האחרות.
<דניאלה שופן: הבינוי הוא מאוד בעייתי בחלק הוותיק של הישוב, כי אין לגבעת זאב אדמות.
<דניאלה שופן: אין להם "שטחים חומים" וגם לא שצ"פים באיזור הוותיק, כמו שאנחנו יודעים בכל האזור.
יעקב מרגי: אני לא מצפה, שהתלמידים או התלמידות החרדים יסבלו פחות משאר התושבים של גבעת זאב, אותו קושי קיים לכלל.
יעקב מרגי: אני לא חש שזה כך ולאחר שתסיימי את דברייך, אקריא כאן מכתב שכתב לי יוסי אברהמי.
<דניאלה שופן: אם זה המכתב האחרון, הוא נמצא כאן לידי ואני גם אתייחס אליו.
<דניאלה שופן: אני אומרת שמבחינתי, המצב בכל נושא הגנים ובתי הספר בגבעת זאב, הוא קשה.
<דניאלה שופן: נכון שבגין כל השינוי הדמוגרפי של הישוב, בתי הספר הממלכתיים נסגרים.
<דניאלה שופן: לפני שנתיים נסגר בית ספר ועבר לחינוך המיוחד, בגלל הצורך שהיה בישוב לכתות א' עד י"ב, בנוסף תוך שנתיים או פחות אנחנו נצטרך לסגור עוד מוסד חינוכי.
<דניאלה שופן: השאלה שעולה כל הזמן, מבחינת הבינוי של הישוב.
<דניאלה שופן: האם אנחנו מסכמים עם החינוך העצמאי, כמו שאתמול היה שיח שבמהלך השנתיים הקרובות הם יקלטו את הילדים שלנו עד לפינוי של מבנה חינוכי נוסף בתוך הישוב, אז תהיה חשיבה שתיתן את האפשרות להעביר מבנה אחד קיים למוסד אחר, כי האוכלוסייה היא קטנה.
<דניאלה שופן: יש לי בקושי 6 כתות גן ממלכתיות, ש- 2 מתוכן נסגרות השנה.
<דניאלה שופן: אנחנו צריכים לחשוב, האם לבנות מבנה חדש או להמתין שבתוך שנתיים כאשר ייסגר או יתאחד עוד מבנה.
<יהודית גידלי: האם האוכלוסייה הממלכתית הולכת ופוחתת?
<דניאלה שופן: בטח.
<דניאלה שופן: אין לנו בכלל אוכלוסייה ממלכתית, גם אין בינוי לצורך קליטה של אוכלוסייה ממלכתית.
יעקב מרגי: הממלכתי דתי, סובל ממצוקה?
<דניאלה שופן: הממלכתי דתי סובל מאוד ממצוקה, הגשתי דרישה ל- 6 כתות בית ספר נוספות שעדיין לא קיבלתי הרשאה ובתוך החצר אני הולכת להכניס שני קרוואנים, כי הממלכתי דתי סובל מאוד מהנושא הזה.
<דניאלה שופן: בכל שנה 4 כתות נפתחות ו- 2 נסגרות.
<דניאלה שופן: הדרישה שלי לתמיר ואפשר לראות בבקשות הקיימות שלי, זה לבנות 6 כתות נוספות בתוך בית הספר.
<דניאלה שופן: עדיין לא קיבלתי את ההרשאה, למרות שהגשתי את כל החומרים.
יעקב מרגי: גבירתי, היית בדיון בשנה שעברה.
<דניאלה שופן: בשנה שעברה אמרתי - - -
יעקב מרגי: תאמיני לי, שאם היה פה יוסי אברה
יעקב מרגי: מי הייתי מדבר איתו אחרת.
יעקב מרגי: אני מאחל לו רפואה שלמה, אבל גם בדיון הקודם הוא מצא לנכון לשלוח אותך וכבודך במקומו מונח.
יעקב מרגי: זה שקיימת מצוקה, צפינו אותה גם בשנה שעברה ודיברנו עליה.
יעקב מרגי: ב- 6 ליוני, אתמול, יוסי אברהמי כתב לי מכתב שכנראה נכתב לקראת הדיון הזה בלבד, אשר בסופו הוא כותב: "...
יעקב מרגי: מועצת גבעת זאב, תיעתר ותקצה שטח ותבנה בי"ס לבנות בשטחה של המועצה המקומית גבעת זאב...".
יעקב מרגי: הוא כותב לי את זה היום, שהיא תיעתר ותתקצב ותבנה ותקבל הרשאה.
יעקב מרגי: מה שאומר שהוא לא נערך, כי זה לא מעניין אותו והבנות החרדיות לא מעניינות אתכם.
יעקב מרגי: אני אומר לך שאני גם לא תמים, כי אם הייתם רוצים לפתור את הבעייה הייתם עושים זאת לפני שהעברתם את בית הספר של אגן האיילות למבנה החדש, זה בית ספר שמלכתחילה לא יקלוט את הבנות האלה ואל תהיו תמימים, כי בית ספר שמאכלס גם בנות חסידיות, לא יקלוט את הבנות הספרדיות.
יעקב מרגי: לכן אתם כמועצה, צריכים לקבל את האחריות לאתר ולטפל בנושא ואם אין ברירה תפתחו בית ספר, כי אתם חייבים לספק לילדים האלה את הפתרונות למסגרות החינוך.
<דניאלה שופן: אין לנו ויכוח בנושא, זו אחריות הרשות לספק להם - - -
יעקב מרגי: אבל זה לא קורה, אין לנו ויכוח וגם שנה שעברה לא התווכחנו, הסכמת איתי אז ואני חוזר לדיון היום - - -
<דניאלה שופן: האיכלוס באגן האיילות גדל כל הזמן, הרחובות וכמות הילדים שם גדלה שם כל הזמן.
יעקב מרגי: היא הנותנת, אבל אתם חדלי מעש בסוגיית מוסדות החינוך החרדיים.
יעקב מרגי: אני מוכן להתמודד עם מה יהיו פעילויות אגף החינוך בגבעת זאב בשנה האחרונה, בנושא פיתוח בינוי והתאמות כתות ונראה מה נעשה עם בעייה שהיתה צפויה וידועה, לעומת מה שנעשה כל השנה.
יעקב מרגי: פה לא נעשה כלום, כי אני מגיע לאותו מצב אחרי הדיון של השנה שעברה, כאשר שם היו פתרונות.
יעקב מרגי: גם אם חסר, היו פתרונות.
<דניאלה שופן: אחד הפתרונות שעלו בנושא של כתה א', לפני שסוכם עם המנכ"ל של החינוך העצמאי, זה לשים מבנה קרוואן - - -
יעקב מרגי: לא, את חוזרת על זה.
יעקב מרגי: אותי לא מעניין החינוך העצמאי, מצידי תיצרו הסכם התקשרות גם עם הרשות הפלסטינית, זה מסמכותכם לבחור מפעיל או לתת אישורים.
יעקב מרגי: אני צריך פתרונות לילדים, החינוך העצמאי פועל מהתנהלות אישית שלו וזו הסיבה שהוא גם לא כאן, הוא לא רוצה לפתור לך את הבעיה והוא גם לא יפתור לך את הבעיה.
יעקב מרגי: בגלל שאת משליכה את כל יהבך על החינוך העצמאי, בשנה הבאה אתכנס כאן בגין אותה בעיה ואעשה צחוק מעצמי.
יעקב מרגי: זה לא יהיה, אני לא אשמע תשובות פרוטוקול.
יעקב מרגי: זה לא המצב, החינוך העצמאי לא מעניין אותי.
יעקב מרגי: צריך שיהיה פתרון לילדים האלה בכתה א', גם אם תעשו בית ספר צומח.
יעקב מרגי: אם היה אכפת לכם, הייתם הולכים לרשת אחרת או לגוף אחר או שהעירייה תפתח עם המחוז החרדי, מה יקרה?
<דניאלה שופן: גם על זה דיברנו, על ה - - -
יעקב מרגי: אז דיברתם ולא עשיתם.
<דניאלה שופן: נכון, כי יש תהליכים.
<דניאלה שופן: יש תהליכים של בניה ותהליכים של - - -
יעקב מרגי: אין תהליכים של כלום, כי זה לא התחיל והיום יש - - -
<דניאלה שופן: יש שיח כל הזמן על הנושא - - -
יעקב מרגי: סלחי לי, כשראש המועצה האחראית כותב לי "היא תיעתר ותתקצב", את יודעת מה הפרוצדורה שהרי את מנהלת את מחלקת חינוך.
יעקב מרגי: את יכולה לומר להם שאולי בשנת תשע"ט ייבנה בית ספר, את יודעת מה יקרה?
יעקב מרגי: יוסי אברה
יעקב מרגי: מי יגיד, טעיתי ואתה צודק אני עכשיו הולך לייצר תקציב.
יעקב מרגי: הוא יקבל תקצוב לתשע"ט ובינתיים ביה"ס שניתן לפני שנה לחינוך העצמאי גדל ונחנק, כך שהתקצוב יועבר אליהם ולא אליכם והבנות לא יתקבלו גם לבתי הספר האלה.
<איציק זהבי: אני מנהל המחוז החרדי, בוקר טוב לכולם.
<איציק זהבי: צר לי שאני שומע את הדברים האלה, מכיוון שאני שותף גם לאמירות של יו"ר הוועדה.
<איציק זהבי: בנובמבר האחרון, או אפילו באוקטובר, כל הצוות של המחוז כולל כל המפקחים של המחוז היינו בסיור אצל ראש המועצה.
<איציק זהבי: הדברים האלה עלו ונדונו ואף עשינו סיור באגן האיילות, ביחד עם דניאלה שופן והמפקחת על בתי הספר, ראינו את ההבדל ואת המרחק של הנסיעה ובחנו הרבה מאוד דברים.
<איציק זהבי: הסיכום היה מאוד ברור.
<איציק זהבי: הרשות המקומית בגבעת זאב, עם כל האתגרים שאיתם היא מתמודדת כמו הסיפור של המינהל האזרחי לגבי נושא הקרקעות וכאלה, שאני חושב שהם נכונים ולא מתעלם מהקושי הזה, אבל אני חושב שהרשות היתה יכולה להתארגן בצורה טובה יותר כבר לפתיחת שנת הלימודים הזו, עם תכנון.
<איציק זהבי: זאת אומרת, לבוא ולומר השנה אנחנו עושים את זה ואת זה כדי שבשנה הבאה נוכל לפתור את הבעיה באופן מסודר.
<איציק זהבי: לצערי, הדברים נעשו בצורה הנכונה.
<איציק זהבי: אני לא אכנס עכשיו לשאלה מי האחראים, זה לא מתפקידי ובוודאי שלא לשפוט או לומר צודק או לא צודק.
<איציק זהבי: נקודה חשובה מאוד, שגם את זה אמרנו בדיון שנערך במועצה, אני חושב שיש כאן עניין להסתכלות על כל האוכלוסייה החרדית מכיוון שהנושא פוגש אותנו כרגע בדיון סביב החינוך היסודי ואני אומר לכם שגם בחינוך העל יסודי אנחנו נמצאים בקושי מאוד גדול.
<איציק זהבי: שוב, הבקשה לעיריית ירושלים שתפתח את שעריה ותקלוט את בנות גבעת זאב, היא בקשה שאנו מבינים שעיריית ירושלים לא יכולה לעמוד בה.
<איציק זהבי: היא לא יכולה לעמוד מול העומסים המאוד כבדים בכתות בירושלים, הן בחינוך היסודי, הן בחינוך העל יסודי ובסמינרים.
<איציק זהבי: צריך למצוא פתרונות מקומיים בתוך גבעת זאב לטובת האוכלוסייה, אני חושב שככל שתקדימו לעשות זאת זה ייטב.
<איציק זהבי: מבחינתנו, אנו מגוייסים לטובת העניין הזה בכל מה שצריך - - -
יעקב מרגי: עם כל הכבוד, איך אתם מגוייסים?
יעקב מרגי: בפתיחת שנת הלימודים הקרובה - - -
<ורד שלום: 50 ילדות בכתה א', לא משובצות.
יעקב מרגי: אין להן לאן.
<איציק זהבי: הנתונים שאנחנו יודעים הם מספרים אחרים.
<ורד שלום: 36 בגבעת זאב ועוד 14 בהר שמואל.
<יוסי מועלם: ה- 36 שמדברים עליהן, אלה רק תושבות גבעת זאב, כלומר אלה שלמדו בגן בגבעת זאב.
יעקב מרגי: סליחה, בין אם זה 30 או 20 - - -
<איציק זהבי: אנחנו בסדרה של מפגשים, מפגשי עבודה ושיחות, אנו עושים את כל העבודה שלנו בליווי כדי לנסות למצוא פתרונות ולהציע רעיונות, אולם לצערי, זה מגיע לכך שבסוף בגלל ישיבת ועדת החינוך של הכנסת, אז כולם מחפשים מהר את הפתרון וחבל שמכתב כזה יצא אתמול ולא לפני חצי שנה כדי שניתן יהיה לאתר - - -
יעקב מרגי: חבל שאין אמולטור של שעה, כך היית רואה גם באיזו שעה.
יעקב מרגי: גם ההתנסחות בחיפזון - - -
<איציק זהבי: כרגע וזה צריך להיות ברור לכולם סביב השולחן, אדוני גם יודע את זה, הרשות המקומית היא האחראית על רישום הבנות ושיבוצן.
<איציק זהבי: הרשות המקומית צריכה לדאוג לשיבוץ, אנחנו בתיאום עם הרשויות המקומיות וועדת החינוך, גם הוצאנו גאנט לגבי כל נושא הרישום בכל הקבוצות בכל הגזרות ולכל הגילאים.
<איציק זהבי: צריך להיצמד על הגאנט הזה, אשר קובע שלא יהיה מצב שתלמיד או תלמידה יישארו ללא מסגרת.
<איציק זהבי: האחריות על השיבוץ היא על הרשות המקומית, כאשר אנחנו כבר ב- Dead line, בדקה האחרונה.
<ורד שלום: אני רוצה רק להעיר.
יעקב מרגי: זה טיפול בשעת חירום וזה לא כיבוי שריפה, זה ערב שבת בין השמשות ומבחינת שנת הלימודים אנחנו בכניסת השבת ואין פתרון.
יעקב מרגי: הדרך היחידה כרגע, זו תכנית של המועצה המקומית שאנחנו רוצים לקבל אותה בוועדה תוך 10 ימים, איך פותחים כתה א'.
יעקב מרגי: לא אכפת לי עם מי תבואו בדברים, בין אם זו רשת החינוך העצמאי או רשת החינוך מעיין התורני, בין אם זו עמותה קיימת או עמותה שלא קיימת, אותי זה לא מעניין, אני רוצה תשובות תוך 10 ימים איך פותחים כתה א'.
יעקב מרגי: יש לך בעיית מבנים, יש לך גנים שאת לא פותחת, אז עם כל הכבוד, שהעירייה תייצר.
יעקב מרגי: אני לא אמתין, יש לכם 10 ימים לפני שאביא לכאן את שר שהחינוך ואני אדאג שהמועצה המקומית גבעת זאב לא תקבל שום מענה לקראת שנת הלימודים הקרובה ואני אעצור את זה גם בגופי, עד שהילדות האלה תהיינה מסודרות.
יעקב מרגי: תוך 10 ימים אני רוצה לדעת, איזה מענה נותנת לי העירייה כדי לשבץ אותן בכתה א'.
<דניאלה שופן: בעיקרון, לאחר שיחת טלפון שהיתה לי אתמול, אני מצפה עכשיו למכתב מהחינוך העצמאי אשר אמר שיקלוט את כל הילדים של גבעת זאב, בחינוך העצמאי ברמות.
<דניאלה שופן: זה הסיכום שלי אתמול איתם ואני אביא לך את זה כתוב.
יעקב מרגי: אני רוצה את הדברים ברורים, כתובים ומוצהרים.
<דניאלה שופן: 100 אחוז.
<איציק זהבי: סליחה אדוני שאני מתפרץ, אבל אני חושב שתוך 10 ימים לא רק צריך להגיד ולהביא בכתב, צריך כבר לדאוג לשיבוץ.
<איציק זהבי: השיבוץ צריך להסתיים - - -
<דניאלה שופן: יהיה כבר שיבוץ, אין בעיה.
יעקב מרגי: אני לוועדה צריך, סליחה - - -
<שוש רוזה איפרגן: אתמול אמרת לי שהם משובצים, אבל אני שומעת עכשיו שהם לא משובצים.
<דניאלה שופן: הם כולם רשומים בחינוך העצמאי.
<יוסי מועלם: אתמול היא יכלה להגיד לך שהחינוך העצמאי מוכן לרשום אותם, עד הרגע לא קיבלו תשובות וזו הנקודה.
<יוסי מועלם: ההורים כרגע לא יודעים.
<דניאלה שופן: כולם כבר רשומים.
יעקב מרגי: סליחה, מר מועלם.
יעקב מרגי: גבירתי הנכבדה, אנחנו יודעים מה זה הליך הרישום.
יעקב מרגי: אם היית אומרת לי שהילדים האלה הולכים לבית ספר ממלכתי "היובלים" בגבעת זאב, הייתי רגוע מאחר ואני יודע מי אלה "הפציינטים" שלי ולא שלך, אז אני אומר לך שזה כאילו כלום.
יעקב מרגי: גם כשאומר לך איציק זהבי, מנהל המחוז, שהליך הרישום הסתיים כולל שיבוץ סופי ועל דעת ההורים בין אם יש או אין ערעורים, כל הפרוצדורה, אותי כיו"ר ועדה לא מעניין הנוהל.
<יוסי מועלם: אפשר לפתור את בעיית ההסעות לכתות ב' עד ו'?
יעקב מרגי: לגבי סוגיית ההסעות.
יעקב מרגי: גבירתי הנכבדה, בדיון הקודם את הצהרת לוועדה ואני אקריא את זה: "...
יעקב מרגי: הוועדה רשמה את הודעת המועצה המקומית גבעת זאב, שבשנה הבאה יתקיים בישוב רישום על אזורי.
יעקב מרגי: " ואת זה אמרנו לגבי העל אזורי.
יעקב מרגי: "...
יעקב מרגי: הוועדה רשמה לפניה את הודעת מנהלת אגף החינוך במועצה המקומית גבעת זאב, שהרשות תשלם להורים את ההשלמה למלוא מחיר ההסעה..."
<דניאלה שופן: את ההשלמה, נכון.
יעקב מרגי: האם זה מתקיים?
<דניאלה שופן: לא קיבלנו את הבסיס, אז אין לנו השלמה.
יעקב מרגי: את גם לא תקבלי, את יודעת למה?
יעקב מרגי: <קריאה:> כי הם לא זכאים.
<דניאלה שופן: בהשלמה אין שום בעיה, המועצה תשלם.
יעקב מרגי: אבל אתם לא משלמים ואני גם אסביר לך למה.
יעקב מרגי: ההתחשבנות של משרד החינוך עם החינוך העצמאי, זו לא אותה התחשבנות כמו שאת מתחשבנת איתה, לפי זכאות וכולי.
יעקב מרגי: מבחינת התלמידים האלה, מאחר והם לומדים בעיר אחרת, הם לא נכנסים כלל לזכאות.
יעקב מרגי: החינוך העצמאי לא מממש את ההתחייבות שלו למרות שהוא מקבל איזשהו סכום.
יעקב מרגי: הלוואי והמשרד היה עושה את עבודתו ונכנס לעובי הקורה, בתרמית הגדולה שנקראת "ההסעות לרשתות", אבל המשרד טומן את ראשו בחול.
יעקב מרגי: ההסדר הזה הוא תרמית אחת גדולה, הוא לא חוקי והוא ניצול של ההורים.
יעקב מרגי: צריך להיכנס לשם באומץ ולבדוק באם זה מיושם ומועבר להורים.
יעקב מרגי: הם מקבלים רטרואקטיבית, כאשר הם משלמים להורים רק מספר חודשים.
יעקב מרגי: לכן כשאת אומרת לי שאת תשלמי, תעשי חשבון רעיוני כמו שיש ריבית רעיונית, מהי העלות של המשרד.
יעקב מרגי: ההורים איכשהו יתחשבנו עם חברת ההסעות, אבל את ההשלמה לפחות את תעבירי להורים ותעמדי בהתחייבות.
יעקב מרגי: אם תחכי לקבל מהחינוך העצמאי, אין דבר כזה.
<דניאלה שופן: את החלק היחסי, אנחנו נשלם.
יעקב מרגי: גם בפעם שעברה התחייבת.
<דניאלה שופן: אין לי שום בעיה.
<דניאלה שופן: אני שילמתי לכתות ז' – ח' מה שהיה מגיע, עכשיו אנחנו מדברים על כתות א' – ב' ואנחנו נסיים את זה.
<דניאלה שופן: אנחנו משלימים, אין שום בעיה.
<יהודית גידלי: שזה לשלם את ההפרש.
<יוסי מועלם: שזה אומר, שילדי גבעת זאב מופלים מכל הארץ, כי לא מגיע להם הסעות.
יעקב מרגי: מר מועלם, יש לך אפשרות הן כנציג ציבור והן כהורה, להיאבק בתחום הרשות שלך וביחד עם ההורים אצלכם תעשו יד אחת ואל תירשמו בירושלים.
יעקב מרגי: יקומו בתי ספר בגבעת זאב, זה תלוי אך ורק בכם אבל כרגע זו המציאות הקיימת.
יעקב מרגי: אני לא באתי עכשיו לתקן את כל העוולות ויש שם עוולות רבות שחלקן הן בגלל האופי של מערכת החינוך החרדי, חלקן בגלל השקפת העולם של ההורים ותפיסת העולם המשובשת של תחרות בין מוסדות ומיתוג מוסדות.
יעקב מרגי: לכן, אני לא נכנס לזה עכשיו.
יעקב מרגי: אז אני אומר ואני לא אדם חד צדדי, אם יש לכם הורים שיש להם מענה ואתם מסוגלים לתת להם מענה, הזכאות לא חלה עליהם.
יעקב מרגי: אני אדם עקבי והוגן וזו השקפת עולמי, אבל כרגע כל עוד אין מענה, שישולם ההפרש.
יעקב מרגי: שלום לכולם, אני מתכבד, אמנם באיחור, אבל גם עסקנו בתנאי שכר של מורים.
יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת, ה- 14.12.16, י"ד בכסלו, תשע"ז.
יעקב מרגי: הנושא על סדר היום: ירידה במספר המורים המועסקים בתוכנית לנוער בסיכון שנקראת היל"ה, של חבר הכנסת מסעוד גנאים ושל חבר הכנסת יוסי יונה, אם יגיע בהמשך יציג לנו את הבעיה.
מסעוד גנאים: אני אחליף אותו.
יעקב מרגי: אני אתן לך גם בלי החלפה.
יעקב מרגי: חבר הכנסת מסעוד גנאים היוזם יציג לנו את הבעיה ונצלול לתוך הדיון, כולי תקווה שהפעם נזהה בעיה, הלוואי ואין, אבל בפעם שעברה, בדיון הקודם, לא הצלחנו לזהות בעיה.
מסעוד גנאים: זה נכון.
מסעוד גנאים: ראה מה שכתוב בכתבה שקראנו ובדו"ח שקראנו בארץ, שהבדיקה שעשו ועד מורי היל"ה, אם זה נכון אז הבעיה מתמקדת בשתי נקודות.
מסעוד גנאים: נקודה ראשונה, זה שמשנת 2014 עד 2016 יש ירידה של 140 מורים ומורות בכל התכנית.
מסעוד גנאים: זו בעיה ראשונה.
מסעוד גנאים: הבעיה השניה, זה שכאשר מועסקים בתכנית כ- 350 מורים ומורות, לא מעסיקים אותם מתחילת השנה אלא מאחרים בחודש או חודשיים.
מסעוד גנאים: זה פוגע בשכר שלהם.
מסעוד גנאים: אלה שני הדברים שהצביע עליהם הדו"ח או הבדיקה שעשו ועד מורי היל"ה בקשר לכל תכנית היל"ה שהיא תכנית לנוער בסיכון, היא תכנית שאני צריך להגיד שהיא תכנית חשובה מאוד, מטפלת בשכבה שאנחנו מאוד רוצים שיתנו לה מסגרת חינוכית ולימודית.
מסעוד גנאים: אדוני היושב ראש, אני חושב שהחטא הקדמון שתמיד כולנו מדברים עליו זה העסקת מורי קבלן שכולנו היינו בהרבה דיונים בקשר אליו, שהיינו רוצים לא לראות את התופעה הזו ורוצים לראות כל מורה וכל מורה מועסק באופן ישיר על ידי משרד החינוך כדי שיבטיח את מקום העבודה שלו ואת מקור הפרנסה שלו.
מסעוד גנאים: אנחנו מבינים רשת עתיד היא בעלת הסמכות והיא שמפעילה ומעסיקה את המורים של מורי היל"ה.
<קריאה: כל התכנית?
מסעוד גנאים: כל התכנית, כן.
מסעוד גנאים: רשת עתיד מועסקת - - -
יעקב מרגי: היא הזכיין.
מסעוד גנאים: היא הזכיין.
מסעוד גנאים: וגם מתוך מה שאנחנו יודעים, שיש איזשהו הסכם קיבוצי עם כל המורים.
מסעוד גנאים: אז זו הבעיה, אדוני היושב ראש.
יעקב מרגי: חברי הכנסת, אתם רוצים להוסיף קודם?
יעקב מרגי: או שנשמע קודם?
יוסף ג'בארין: אני אוסיף, אין בעיה.
יוסף ג'בארין: האמת היא שהנושא של נוער בסיכון הוא נושא מאוד, איך אומרים, בנפשנו.
יוסף ג'בארין: אני חושב שאתם מכירים את התגברות תופעת האלימות בחברה הערבית.
יוסף ג'בארין: את הנתונים המאוד מדאיגים על נשירה, את הנתונים המאוד מדאיגים על תלמידים שאין להם זכאות לבגרות וגם אלה שיש להם זכאות לבגרות, לא בטוח שיש להם בגרות איכותית.
יוסף ג'בארין: הנתונים שלנו מראים שכ- 22% רק משכבת הגיל 17-18 יש להם בגרות איכותית.
יוסף ג'בארין: ולכן אנחנו רוצים להקדים פשוט תרופה למכה ולראות מה קורה.
יוסף ג'בארין: אני, אגב, לא בטוח שהמשאבים הקיימים כיום מספיקים כדי להתמודד עם היקף התופעות הקיימות - - -
יעקב מרגי: - - - כבר נתת לה את התשובה, בוא ננעל את הדיון.
יוסף ג'בארין: אז על אחת כמה וכמה כשאנחנו שומעים אפילו שיש קצת נסיגה בנושא הזה.
יוסף ג'בארין: אז אני אבקש ברשות
יוסף ג'בארין: כם בנוסף להערות החשובות של חברי גנאים, אולי גם להוסיף קצת על היקף הפעילות ובאיזה מידה אתם מצליחים לענות על הצרכים.
יעקב מרגי: אני אתן לך רשות, אבל תתייחסי לזה.
יעקב מרגי: הפרויקט הוא במסגרות המחלקות לקידום נוער, נכון?
<אתי אלוני: יחידות לקיום נוער, וזו תכנית ולא פרויקט.
<אתי אלוני: היא כבר קיימת 24 שנים.
יעקב מרגי: תכנית.
יעקב מרגי: אני אמרתי בדיון הקודם ש- 90%, אני עולה עכשיו, בדיון הקודם אמרתי 80%.
יעקב מרגי: 90% בבנין הזה סובלים מסמנטיקה.
יעקב מרגי: בסדר, אוקי.
יעקב מרגי: זה לא פרויקט, זה תכנית.
יעקב מרגי: תציגי את עצמך ותני לנו קצת רקע, קודם כל תנו לנו רקע מה זה תכנית היל"ה.
<יפעת קלמרו: אז אולי אני אתחיל.
יעקב מרגי: מי שאת, לא משנה, תציגי את עצמך.
<יפעת קלמרו: לי קוראים יפעת קלמרו ואני מנהלת של קידום נוער והיל"ה באגף לחינוך לילדים ונוער בסיכון.
מסעוד גנאים: מה השם רק?
<יפעת קלמרו: יפעת קלמרו.
<יפעת קלמרו: טוב, אנחנו באמת מתכנסים כאן כל פעם מחדש לדיון על המורים.
<יפעת קלמרו: התכנית מופעלת במסגרת היחידות - - -
יעקב מרגי: תשאלי את קדימה מדע, אתם פחות.
<יפעת קלמרו: אנחנו פחות?
<יפעת קלמרו: טוב.
<יפעת קלמרו: אנחנו מפעילים את תכנית היל"ה בתוך היחידות לקידום נוער ברשויות המקומיות, 204 מרכזים בכל הארץ.
<יפעת קלמרו: מקבלים שירות בסביבות 6,000 ילדים מדי חודש, ואנחנו מדברים על ילדים שנשרו ממערכת החינוך - - -
יעקב מרגי: הם כבר מחוץ למערכת החינוך.
<יפעת קלמרו: מחוץ למערכת החינוך.
<יפעת קלמרו: זאת אומרת, זה לא ילדים בסיכון, זה ילדים שנשרו מהמערכת ומוגדרים כתלמידים מנותקים, הם מקבלים גם שירותי טיפול ביחידה לקידום נוער אבל גם שירותי השכלה של תכנית היל"ה כדי, בעצם, לאפשר להם את סגירת הפערים וקבלת תעודה משמעותית.
<יפעת קלמרו: אנחנו מפעילים את התכנית - - -
חנין זועבי: הם נכנסים בסטטיסטיקה של הנשירה או בגלל שהם מחוץ לבית הספר אז הם לא נכנסים לסטטיסטיקה של הנשירה?
<יפעת קלמרו: הם בסטטיסטיקה של הנשירה, אבל מתוך הסטטיסטיקה של הנשירה, הם ילדים שמקבלים שירותים של משרד החינוך - - -
<קריאה: הם ילדים מזוהים.
<יפעת קלמרו: הם ילדים מזוהים.
יעקב מרגי: באיזה גילאים בתוך החינוך החובה?
<יפעת קלמרו: 14-18.
<יפעת קלמרו: זה יכול לעלות קצת למעלה.
יעקב מרגי: יש מסגרות לאלה שנשרו מתחת לגיל הזה?
<יפעת קלמרו: לא, מתחת לגיל הזה מדובר על ילדים שמקבלים שירות דרך המשרד בשירותים אחרים, מחזיקים אותם בתוך בתי הספר - - -
יעקב מרגי: בתקווה שהקב"
יעקב מרגי: סיות עושות את - - -
<יפעת קלמרו: הקב"סיות בדרך כלל מזהים מי הם, אבל התופעה היא יותר מוכרת ויותר רחבה באמת בחינוך העל יסודי.
<יפעת קלמרו: אנחנו מפעילים את התכנית, כמו שאמרנו, כמה שנה חמישית עם רשת עתיד, שתכף אתי אלוני, מנהלת התכנית ברשת עתיד תוכל לספר - - -
יעקב מרגי: כשהמטרה היא להביא אותם ל -?
<יפעת קלמרו: המטרות הן מורכבות.
<יפעת קלמרו: אבל המטרה הראשונה היא להחזיר למערכת החינוך הרגילה את מי שאפשר, הילדים צריכים להימצא בבתי הספר, זו המסגרת המקובלת.
<יפעת קלמרו: המטרה השניה היא כמובן לתת תעודה משמעותית, ילדים עושים בחינות בגרות, בחינות פנימיות, ומקבלים תעודות של עד 12 שנות לימוד.
<יפעת קלמרו: והמטרה הרחבה היא באמת לשלב אותם כאזרחים - - -
מסעוד גנאים: המטרה הראשונה והבסיסית היא מסגרת בשבילם, שלא יהיו ברחובות.
<יפעת קלמרו: האמת שאנחנו לא כל כך מסתפקים שרק תהיה מסגרת.
<יפעת קלמרו: אנחנו רוצים שיהיה גם תוכן - - -
יעקב מרגי: אם היא הייתה אומרת מסגרת, אני הייתי קופץ.
חנין זועבי: אבל לא בייבי סיטר.
<יפעת קלמרו: ממש לא בייבי סיטר, עבודה מאוד קשה.
יעקב מרגי: אני יכול להגיד לך שהחיים במחיצת חבר כנסת קשה.
יעקב מרגי: את עושה ככה, שואלים למה.
יעקב מרגי: רק "למה כובע" עוד לא הגענו.
<יפעת קלמרו: השירות, כמו שאמרנו, ניתן בתוך הרשות המקומית, זאת אומרת, הרשות המקומית לוקחת אחריות, מעסיקה צוותים חינוכיים - טיפוליים כשבעצם המורים מגיעים דרך רשת עתיד ונותנים את שירותי ההשכלה והלמידה לקראת תעודה.
<יפעת קלמרו: זה ככה הבסיס על רגל אחת.
<יפעת קלמרו: התכנית נמצאת בתהליכי, שוב, אין מטרה שהתכנית תגדל - - -
יעקב מרגי: כמה שנים מאז שזה התחיל כפרויקט?
<יפעת קלמרו: למעלה מ- 20 שנה.
<קריאה: לפחות 25 שנים.
יעקב מרגי: וזה מוגדר כהצלחה?
יעקב מרגי: מישהו מודד את התשומות?
חנין זועבי: יש מדידה?
<יפעת קלמרו: אנחנו נמצאים בתהליכים, אנחנו בעצם כל שנה, פעמיים בשנה, עושים תהליכי מדידה.
<יפעת קלמרו: אנחנו מציבים יעדים גם ברמת רשות מקומית, גם ברמת הילד כמובן, גם ברמת תכנית שלמה.
<יפעת קלמרו: אנחנו מציבים יעדים ומגיעים אליהם.
<יפעת קלמרו: אנחנו לא מצטיינים בהכל, אבל בסך הכל ילדים מגיעים ללמידה משמעותית מאוד עם תעודות משמעותיות, תעודות שנחשבות אחר כך בשוק גם בלימודים בהמשך - - -
חנין זועבי: הרשות משתתפת במימון?
חנין זועבי: זה מאצ'ינג?
חנין זועבי: זה במסגרת מאצ'ינג?
יעקב מרגי: מימון מלא.
יעקב מרגי: הביצוע על ידי הרשות המקומית.
<יפעת קלמרו: עובדי קידום נוער מועסקים על ידי הרשות המקומית, אנחנו מממנים חלק והרשות מממנת חלק, לא בהכרח מאצ'ינג ולא בדיוק אחד לאחד - - -
יעקב מרגי: רגע, זה חשוב מה שאת אומרת, עם כל הכבוד, מאצ'ינג זה לאו דווקא אחד לאחד.
יעקב מרגי: גם 10% לרשות חלשה לפעמים, ראש רשות שיש לו סדרי עדיפויות כאלה ואחרים וחינוך לא בקדמת הבמה אצלו, יכול להיות שגם 10% יהיוו אבן נגף והוא לא יתן את הפרויקט האדיר הזה לילדים שלו.
<יפעת קלמרו: אנחנו מפעילים ב- 204 מרכזים, זאת אומרת, אנחנו מכסים כנראה את רוב רובם של הרשויות בארץ.
יעקב מרגי: זה פועל ב- 200 ו?
<יפעת קלמרו: 4.
<יפעת קלמרו: 204 בכל הארץ.
יעקב מרגי: גדלתם בשנה האחרונה אם ככה.
<קריאה: גדלים כל הזמן.
יעקב מרגי: לא, אבל הגידול המשמעותי, אם את אומרת לי 204 לעומת מסמך שיש לי כאן, שהייתם 130 בערך.
<יפעת קלמרו: שוב, בואו נעשה אבחנה בין מרכזים שהם בתוך רשות מקומית לבין מרכזים שהם בתוך מוסדות חסות נוער ובתי סוהר.
יעקב מרגי: את כוללת הכל.
חנין זועבי: אז הרשות כן צריכה לממן?
יעקב מרגי: ואם יש רשות חלשה שלא מסוגלת לממן?
<יפעת קלמרו: את שירותי ההשכלה הרשות לא מממנת.
<יפעת קלמרו: שירותי ההשכלה שמורים והחלק הלימודי, זה מימון מלא - - -
יעקב מרגי: את סיבכת אותנו עם העובדי יחידת קידום נוער, לא מעניין אותנו.
יעקב מרגי: כל מה שקשור להוראה ולמורים האלה של התכנית הזו, הכל מימון 100% של המשרד.
<יפעת קלמרו: נכון.
מסעוד גנאים: אז הרשות התפקיד שלה זה מין מקום, שכירות, משהו כזה.
יעקב מרגי: בבקשה, רשת עתיד.
יעקב מרגי: אין לנו הרבה זמן ויש לי שאילתא פעם ראשונה ב- - -
<אתי אלוני: בוקר טוב, לי קוראים אתי ואני קודם כל אפתח בזה שאני מצטערת שנודע לנו רק אתמול אקראית בערב על קיומו של הדיון הזה וכמי שמעסיק את מורי היל"ה, ברור שאנחנו צריכים להיות פה, ולכן אני אל"ף מתנצלת שמנהלי הרשת לא כאן.
יעקב מרגי: חבל על הזמן, הוא דיבר איתי, אישרתי את זה והתעקשתי שישלח מישהו.
<אתי אלוני: אני יודעת.
<אתי אלוני: שתיים, אני רוצה לבוא ולומר שאנחנו, רשת עתיד, מ- 2012 קיבלה להפעיל באופן מקצועי את התכנית הזאת וב- 2013 נתחם הסכם קיבוצי עם מורי היל"ה שהוא באמת הסכם בין הבודדים ויחודיים מסוגו להעסקת מורים, ולכן אנחנו גם לא אוהבים את המינוח "קבלן".
<אתי אלוני: אנחנו רשת חינוכית שזכתה במכרז בשונה מהתייחסות טכנית אחרת לקבלן.
<אתי אלוני: אני יכולה לומר שמ- 2012 באופן מאוד ברור ובמגמה עולה, יש לנו היקף צומח ועולה של מורי היל"ה, של מורים שמועסקים ברשת הזאת ובתכנית הזאת.
<אתי אלוני: הראיה המאוד ברורה שלנו היא שיש לנו - - -
מסעוד גנאים: מה מספר המורים?
מסעוד גנאים: כ- 1,300, משהו כזה?
<אתי אלוני: יש לנו למעלה מ- 1,300.
<קריאה: צריך לשאול באיזה חודש של השנה.
יעקב מרגי: גברתי, זכור לי שהרמת יד, נכון?
<אתי אלוני: מבחינתנו אנחנו מסתכלים על תקופה של זמן, התכנית הזאת היא כפי שאמרה יפעת היא בשנה החמישית שלה והפיקוח הוא פיקוח של משרד החינוך, ובהבנה שלנו גם בגידול היחידות כפי שנאמר, בגידול נקודות הקצה, ברור שלשם אנחנו צריכים לשלוח יותר מורים ואנחנו נמצאים בגידול, שתדעו, של 6% בהיקף המורים ונתון נוסף שאני מבקשת לציין אותו, זה שיש לנו גידול של למעלה מ- 6% בשעות ההוראה שניתנו לילדים.
<אתי אלוני: די בזה שאני אומר שהגידול הזה מאוד בולט בין ע"ה ל- ע"ו.
<אתי אלוני: ואני רוצה לומר שבדבר הזה, בסופו של דבר, כולנו רואים את הילד.
<אתי אלוני: גם התקציב שניתן על ידי הממשלה הוא בא וההוראה היא ששעות ההוראה הן לנער.
<אתי אלוני: ואם גדלנו בשעות ההוראה זה אומר הרבה מאוד ואם גדלנו במספר היחידות זה אומר הרבה מאוד.
<אתי אלוני: אני רוצה לומר - - -
יעקב מרגי: אתם מוציאים מכתב הפסקת עבודה ב- 31.5 לכל המורים?
<אתי אלוני: אנחנו מוציאים מכתב, אנחנו יכולים להוציא ב- 31.5 מכתב למורים המשרתיים שאנחנו יודעים שלא בהכרח היקף המשרה שלהם ישמר לשנה הבאה כתוצאה - - -
יעקב מרגי: כתוצאה משינויים.
<אתי אלוני: יפה.
<אתי אלוני: זה ב- 31.5 למשרתיים בלבד.
יעקב מרגי: מאחר ואני רוצה להתמקד בקטע הזה של הדיון.